பாடம் 34
போய் பிரசங்கியுங்கள்
படம்: 40
நோக்கம்: நற்செய்தியை எங்கும் பிரசங்கிக்க இயேசு கிறிஸ்தவர்களுக்குக் கட்டளையிட்டார் என்று கற்பிப்பது.
ஆசிரியர் ஆயத்தம்: உங்கள் ஞாயிறு பள்ளி வகுப்பில் இயேசுவைப்பற்றி மாணவர்களுக்குக் கற்பிக்கும் வாய்ப்பு உங்களுக்கு இருப்பதற்காக தேவனுக்கு நன்றி சொல்லுங்கள். நற்செய்திக்கு நல்ல சாட்சியாக இருக்க உதவும்படி தேவனிடம் கேளுங்கள். பின்பு மத்தேயு 28:18-20, அப்போஸ்தலர் 16:16-34 மற்றும் பாடத்திட்டத்தைப் படித்து ஆராயுங்கள்.
மனப்பாட வசனம்: மத்தேயு 28:19 – “ஆகையால், நீங்கள் போய், சகல ஜாதிகளையும் சீஷராக்குங்கள்.”
பாடத்திட்டம்: அறிமுகம்
வகுப்பிடம் கேளுங்கள்:
•  கேள்வி: உனக்கு ஏதாவது நல்ல செய்தி கிடைத்தால் என்ன செய்வாய்?
•  பதில்: அருகிலுள்ள எல்லோரிடமும் போய்ச் சொல்வோம்.
மக்கள் பெற்ற நல்ல செய்திகளைப்பற்றிப் பேசுங்கள்; எடுத்துக்காட்டாக, புதிய குழந்தை பிறந்தது, பல ஆண்டுகளாக வராத ஒரு விருந்தினர் வந்தது.
பாடத்தின் முக்கிய குறிப்புகள்
1. கிறிஸ்தவர்களுக்குப் பேச ஒரு நற்செய்தி உண்டு. அது என்ன? தேவன் நம்மை நேசிக்கிறார்; இயேசு கிறிஸ்து நம் பாவங்களுக்காக மரித்ததால் அவர் நம் பாவங்களை மன்னித்திருக்கிறார். இதைப்பற்றிய ஒரு பாடலைப் பாடுங்கள்.
2. படம் 40-ஐக் காட்டுங்கள். இயேசு பரலோகத்துக்குத் திரும்புமுன் தம் நண்பர்களுக்குக் கொடுத்த கடைசிக் கட்டளை, போய் எல்லோருக்கும் நற்செய்தியைச் சொல்ல வேண்டும் என்பதே. இந்தப் படத்தில் ஒரு கிறிஸ்தவன் அந்தக் கட்டளைக்குக் கீழ்ப்படிகிறான்.
3. இந்தக் கட்டளைக்குக் கீழ்ப்படிந்த இன்னொரு மனிதன் பவுல். அவர் தாம் சந்தித்த மக்களுக்கு இயேசு கிறிஸ்துவைப்பற்றிச் சொல்ல வாழ்நாள் முழுவதும் தம் வீட்டிலிருந்து வெகுதூரம் பயணம் செய்தார். சில நேரங்களில் இதற்காக அவர் சிறையிலும் அடைக்கப்பட்டார். அப்போஸ்தலர் 16:25-31 கதையைச் சொல்லுங்கள். நற்செய்தியைப் பிரசங்கித்ததற்காக பவுலும் அவர் தோழன் சீலாவும் சிறையில் போடப்பட்டனர். பிலிப்பி பட்டணத்தின் சிறைச்சாலைக்காரனும் அவன் குடும்பமும் கிறிஸ்தவர்களானார்கள்.
மீள்பார்வை
இயேசுவைப்பற்றிய நற்செய்தியை மற்றவர்களுக்குப் பகிரவும் அவர்களை அவருடைய சீஷர்களாக்கவும் கிறிஸ்தவர்கள் அழைக்கப்பட்டிருக்கிறார்கள் என்பதை வலியுறுத்திப் பாடத்தைச் சுருக்கமாக மீள்பார்வை செய்யுங்கள்.
மனப்பாட வசனத்தைக் கற்பியுங்கள்.
பாடத்திற்கு நம் பதில்மொழி
இந்தக் கட்டளை இன்றைய கிறிஸ்தவர்களுக்கும் கொடுக்கப்பட்டுள்ளது. இன்று உங்கள் சபையில் இந்தக் கட்டளைக்கு எப்படிக் கீழ்ப்படிகிறார்கள் என்று வகுப்பிடம் கேளுங்கள். திறந்தவெளிக் கூட்டங்கள் அல்லது வீடுகளைச் சந்திக்கும் சாட்சிக் குழுக்கள் உண்டா? பிள்ளைகள் தங்கள் நண்பர்களை ஞாயிறு பள்ளிக்கு அழைக்கிறார்களா? இந்தக் கட்டளை இன்று எப்படிக் கீழ்ப்படியப்படுகிறது என்பதற்கு எடுத்துக்காட்டுகள் கொடுங்கள். எல்லோரும் மனப்பாட வசனத்தைத் திரும்பச் சொல்லிப் பாடத்தை முடியுங்கள்.
